****

**RĪGAS VEIKBORDA SKOLA 2018**

Ja esi 8 līdz 18 gadus vecs, piedalies *Rīgas Veikborda skolas* rīkotajā piecu dienu aktīvajā jauniešu programmā, kuras laikā tev būs iespēja pilnveidot sevi, pieredzējušu instruktoru vadībā gan garīgi, gan fiziski.

*Rīgas Veikborda skola* norisinās jau piekto gadu pēc kārtas, un šajās piecās dienās jauniešiem būs iespēja ne tikai apgūt veikborda pamatus un nopietni progresēt šajā sporta veidā, bet arī jauniešiem būs iespēja attīstīt savus talantus un spējas, kā arī iepazīt sevi, pilnveidot savas koordinācijas spējas, peldētprasmi, komunikācijas prasmes un daudz dažādas citas iemaņas.

*Rīgas Veikborda skolas* radošā komanda, kopā ar labākajiem Latvijas veikborda profesionāļiem un instruktoriem rūpēsies, lai karstās vasaras dienas tiktu pavadītas pozitīvā gaisotnē, ielejot stabilu veikborda un vispārīgās sporta sagatavotības pamatus.

Vēl bez veikborda mēs šovasar mācīsimies virves un mezglus, mācīsimies droši un pareizi kāpt klintīs un arī izdzīvošanas pamatus.

Tāpat mēs šovasar dosimies izbrucienos ar SUP airu dēļiem, dosimies tūrēs gan apkārt Lucavsalai, gan izbraukumā uz Zaķusalu. Vēl mēs daudz skriesim, smiesimies, metīsim kūleņus un peldēsim. Jogosim, dejosim, dziedāsim, spēlēsim spēles un paslēpes, brauksim ar riteņiem un skrituļdēļiem, un dosimies mazos pārgājienos kājām un iepazīsim daudz jaunu draugu un uz brīdi aizmirsīsim par datoriem, telefoniem un jaunākajām aplikācijām.

Rīgas Veikparks atrodas desmit minūšu attālumā no Rīgas centra, Lucavsalas sporta un atpūtas parkā. Veikparks ir aprīkots ar lineārajām veikborda sistēmām, kas ir īpaši ērtas, sperot pirmos soļus veikbordā.

*Rīgas veikborda skolu* šogad atbalsta ekstrēmo sporta veidu veikals  *Boards.lv*. Būsim sagadājuši balvas visiem nometnes dalībniekiem, kā arī specbalvas pašiem labākajiem.

Reizi nedēļā atkarībā no laikapstākļiem un dalībnieku vēlmēm dosimies izbraukumā uz Līvu akvaparku, Boulingu, Paintball, Escape room, Mežakaķi vai Jump Space.

*Rīgas Veikborda skolas* datumi:

11. JŪNIJS - 15. JŪNIJS
18. JŪNIJS - 22. JŪNIJS

2. JŪLIJS - 6. JŪLIJS
9. JŪLIJS - 13. JŪLIJS
16. JŪLIJS - 20. JŪLIJS
23. JŪLIJS - 27. JŪLIJS
30. JŪLIJS - 3. AUGUSTS
6. AUGUSTS - 10. AUGUSTS
13. AUGUSTS - 17. AUGUSTS
20. AUGUSTS - 24. AUGUSTS

**Veikborda skolas cena: 175 EUR**

*(Vairākiem bērniem no vienas ģimenes piemērojas 10% atlaide-sākot no otrā bērna)*

Piecas dienas, ēdināšana divas reizes dienā, veikborda kabeļa izmantošana, tehniskais nodrošinājums, inventārs, SUP tūres, reizi nedēļā brauciens ar kartingiem vai peintbola spēle, balvas jaunajiem censoņiem.

Tālrunis uzziņām, jautājumiem, neskaidrībām un rezervācijām: 28877917, vai rakstiet uz RigasVeikparks@gmail.com

Ierašanās katru dienu nometnē 9:00

Braukšana mājās katru dienu no 17:30-18:30

LĪDZI JĀŅEM

Sporta apģērbs, šorti, sporta apavi, SILTA JAKA!!, peldkostīms/ūdens šorti, dvielis.

**PIETEIKUMĀ BRĪVĀ FORMĀ NORĀDĪT**

DALĪBNIEKA VĀRDS UZVĀRDS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DALĪBNIEKA VECUMS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DALĪBNIEKA TĀLRUŅA NR. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ABU VECĀKU (VAI AIZBILDŅA)

VĀRDI/ UZVĀRDI/TĀLRUŅA NR. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JA TĀDAS IR - NORĀDĪT JAUNIEŠA ALERĢIJAS/VESELĪBAS PROBLĒMAS/SASKARSMES-KOMUNIKĀCIJAS ĪPAŠAS VAJADZĪBAS, KĀ ARĪ NORĀDĪT, JA JAUNIEŠA SARUNAS VALODA IR ANGĻU, KRIEVU VAI CITA.

Veikborda skolas dalības maksa tiek maksāta skolas pirmajā dienā, parakstot sadarbības līgumu. Skolas maksa var tikt atgriezta, ja jaunietim nepatīk nodarbības veikborda skolā, vai nespēj iejusties grupā un jaunietis (vai vecāki) nevēlas turpināt dalību veikborda skolā.

Pieteikumu sūtīt uz epastu RigasVeikparks@gmail.com

Pieteikuma nosūtīšana negarantē bērna dalību nometnē! Tikai pēc apstipārinjuma varat rēķināties, ka bērnam būs vieta nometnē. Iesniegumi tiek reģistrēti un jaunieši iekļauti grupā, pieteikumu iesūtīšanas secībā!

Jebkura no nometnēm var tikt atcelta nepietiekoša dalībnieku skaita dēļ vai ļoti sliktu laika apstākļu dēļ!

Parakstot sadarbības līgumu, jūs ar savu parakstu apliecināsiet, ka saprotat, ka Veikbords pieder pie ekstrēmajiem sporta veidiem un šajā sporta veidā ir iespējamas traumas. Mēs no savas puses izdarīsim visu, lai tādas nebūtu, bet jums ir jāsaprot, ka arī kritieni ūdenī mēdz būt sāpīgi un dažreiz pat traumējoši.

Jebkurš no jauniešiem var tikt izslēgts no veikborda skolas, par trenera darba traucēšanu, vai skolas noteikumu pārkāpšanu.

**LAI MUMS VISIEM SAULAINA UN AKTĪVA VASARA!!!**